Dilecto Umberto et uxori ejus Plectrudi. Ego Adalardus presbiter et canonicus dono vobis unum desertum ad medium plantum, de terra Sancti Petri ex Crotula, in pago Lugdunense, in agro Spinacense, in villa Rinplongio. Terminatur a mane via publica, a medio die Sancti Vincentii, a sero terra jam dicti Humberti, a cercio terra Francalis; habet in longo perticas XII et pedes III, in latitudine VIII et pedes III. Infra istum terminum, hoc desertum suprascriptum vobis dono ad medium plantum ut ad V annos vinea edificata sit, et post V annos Umbertus et uxor sua quamdiu vixerint teneant et possideant, et post illorum decessum ad Sanctum Petrum revertatur.